เมื่อวานซืนก่อนทานยาแก้ปวดลดอักเสบ Aceo ตอนเย็น1เม็ด วันแรกที่ทานรู้สึกได้เลยว่ายากัดกระเพาะแต่ก่อนทานAceo เคลือบกระเพาะด้วย vocinti 10mgแล้วค่ะ ปกติเป็นโรคกระเพาะนี่ทานยามาต่อเนือง3.5เดือนแล้ว นอกจาก vocinti ยังมี Gasmotin Ulcefate Gaviscon Mucosta ที่ทานในมื้อที่ทาน Aceo แต่ก็เอาไม่อยู่ ตื่นมาอาการปวดทุเลาแต่ยังไม่หายสนิท ตอนเย็นเมื่อวานเลยทานอีกเม็ด ครั้งนี้เลยเคลือบด้วย vocinti 20mg และได้ทานข้าวในมื้อเย็นนั้นเยอะมาก หลังจากนั้น1-2ชม คือแน่นท้องไปหมด กรดไหลย้อน ไอตลอด จนตลอดทั้งคืนจนผลอยหลับไป ก็คืออาการโรคกระเพาะกำเริบแล้วนั่นเอง วันนี้เช้าทานvocinti10mg เย็นอีก20มก มันเยอะไปมั้ยคะ แต่มันไม่ไหวแล้วอ่ะค่ะ มันแน่นท้องมากหายใจไม่ออก เลยไอออกมา มันรู้สึกช่วยได้มากกว่าการสูดหายใจเข้าออกลึกๆ ปกติที่ดูแลจะให้ทานเช้า 10มก เย็น10มก แต่พอดีทานยาแก้ปวดเลยอัพเป็น20ก่อนทานแก้ปวด พอมาวันนี้อาการมันแย่ลงก็เลยเริ่มด้วย10เช้า แต่ไม่ดีขึ้นเลย 20ตามไปตะกี้ ตอนนี้รุ้สึกทุเลา แน่นน้อยลงแล้ว แต่กลัวว่าจะ overdose แล้วจะเป็นอะไรมั้ย 30 มก ต่อ1วัน เยอะไปมั้ย ขอบสำหรับคำปรึกษาค่ะล่วงหน้าค่ะ
สวัสดีค่ะ ยา vonoprazan เป็นยากลุ่มยับยั้งการหลั่งกรดที่แย่งจับกับโพแทสเซียมใช้รักษาภาวะกรดไหลย้อนหรือภาวะกระเพาะอาหารอักเสบ ภาวะมีแผลในกระเพาะอาหารขนาดปกติที่ใช้รับประทานจะเป็น 20 mg ต่อวัน แต่การที่กินไปประมาณ 30 mg ในวันเดียวกันนั้น ไม่น่าจะมีผลเสียอะไรร้ายแรงต่อร่างกายแนะนำว่าหลังการใช้ยากลุ่มยาลดกรด ต้องใช้ต่อเนื่อง ร่วมกับปรับพฤติกรรม งดการรับประทานอาหารมื้อใหญ่ๆ งดการกินแล้วลงนอนนอนทันที ถ้าใช้ยาลดกรดติดต่อกันเกิน 2-4 สัปดาห์ร่วมกับปรับพฤติกรรมด้วยแล้ว อาการไม่ดีขึ้นเลยนั้น ควรกลับไปพบแพทย์ที่ดูแลเพื่อตรวจประเมินเพิ่มเติมว่าต้องมีการปรับยา หรือการตรวจเพิ่มเติมหาสาเหตุที่ทำให้ปวดแน่นในท้องด้วยหรือไม่